
KLASA: 363-05/25-01/19 
URBROJ: 2140-5-02-26-14
Pregrada, 20. srpnja 2026.


Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata Grada Pregrade („Službeni glasnik Krapinsko–zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja IV. izmjena i dopuna Odluke o načinu pružanja javne usluge sakupljanja komunalnog otpada na području grada Pregrade.

JAVNI POZIV
za savjetovanje sa zainteresiranom javnošću u postupku donošenja
IV. izmjena i dopuna Odluke o načinu pružanja javne usluge sakupljanja komunalnog otpada 
na području grada Pregrade

S ciljem povećanja transparentnosti, suradnje i otvorenosti u izradi IV. izmjena i dopuna Odluke o načinu pružanja javne usluge sakupljanja komunalnog otpada na području grada Pregrade (u daljnjem tekstu: Odluka), Grad Pregrada pokreće proces savjetovanja sa zainteresiranom javnošću u postupku donošenja predmetne Odluke.

Sukladno zahtjevu koncesionara za pružanje javne usluge sakupljanja komunalnog otpada na području grada Pregrade, društva MULL-TRANS d.o.o., Mokrice 180/C, 49243 Oroslavje, OIB: 81751042446, pristupilo se izradi IV. izmjena i dopuna Odluke o načinu pružanja javne usluge sakupljanja komunalnog otpada na području grada Pregrade.

Predloženim izmjenama cijena obvezne minimalne javne usluge povećala bi se s dosadašnjih 12,50 eura na 22,04 eura mjesečno, što predstavlja povećanje od 76,32 %.

Prema zahtjevu i obrazloženju koncesionara, povećanje cijene predlaže se zbog značajnog rasta troškova pružanja javne usluge, osobito troškova odlaganja i obrade otpada, energenata i goriva, rada i plaća zaposlenika, održavanja vozila i opreme te drugih operativnih troškova povezanih s organizacijom i redovitim pružanjem javne usluge.

Cilj predloženih izmjena je osigurati kontinuitet, kvalitetu i dugoročnu održivost sustava sakupljanja komunalnog otpada na području grada Pregrade. Budući da se radi o znatnom povećanju cijene, prijedlog se upućuje na savjetovanje sa zainteresiranom javnošću, kako bi građani i drugi korisnici javne usluge mogli dostaviti svoje primjedbe, prijedloge i mišljenja.

Svoje primjedbe, prijedloge i očitovanja na nacrt prijedloga predmetne Odluke možete u pisanom obliku, na propisanom obrascu, poslati na adresu: Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: grad@pregrada.hr najkasnije do 20. kolovoza 2026. godine do 9:00 sati.

Svi u roku pristigli prijedlozi bit će razmotreni, a oni prihvaćeni, uvršteni u konačni prijedlog Odluke, koji će se proslijediti Gradskom vijeću Grada Pregrade na razmatranje i donošenje.



GRADONAČELNIK

Goran Vukmanić

